CELEX: 32016R2345
Language: et
Date: 2016-12-14 00:00:00
Title: Komisjoni rakendusmäärus (EL) 2016/2345, 14. detsember 2016, millega muudetakse määrust (EÜ) nr 262/2009 ja rakendusmäärust (EL) nr 1079/2012 ICAO sätetele viitamise osas (EMPs kohaldatav tekst )

21.12.2016   
            
            
               ET
            
            
               Euroopa Liidu Teataja
            
            
               L 348/11
            
         KOMISJONI RAKENDUSMÄÄRUS (EL) 2016/2345,
   14. detsember 2016,
   millega muudetakse määrust (EÜ) nr 262/2009 ja rakendusmäärust (EL) nr 1079/2012 ICAO sätetele viitamise osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 552/2004 Euroopa lennuliikluse juhtimisvõrgu koostalitlusvõime kohta, (1) eelkõige selle artikli 3 lõiget 5,
   pärast konsulteerimist ühtse taeva komiteega
   ning arvestades järgmist:
   
               (1)
            
            
               Komisjoni määruse (EÜ) nr 262/2009 (2) I lisas osutatakse mitmesugustele Chicago konventsiooni 10. lisa III ja IV köite sätetele, täpsemalt III köite esimesele väljaandele, mis sisaldab muudatust nr 79, ning IV köite kolmandale väljaandele, mis sisaldab muudatust nr 77. Alates määruse (EÜ) nr 262/2009 vastuvõtmisest on ICAO muutnud mitut Chicago konventsiooni 10. lisa sätet, kõige viimasena III köite teist väljaannet, mis sisaldab muudatust nr 90, ja IV köite viiendat väljaannet, mis sisaldab muudatust nr 89. Seetõttu tuleks määruse (EÜ) nr 262/2009 viiteid Chicago konventsiooni 10. lisale ajakohastada, et võimaldada liikmesriikidel täita rahvusvahelisest õigusest tulenevaid kohustusi ning tagada kooskõla ICAO loodud rahvusvahelise õigusraamistikuga.
            
         
               (2)
            
            
               Komisjoni rakendusmääruse (EL) nr 1079/2012 (3) II lisas osutatakse mitmesugustele Chicago konventsiooni 10. lisa III köite sätetele, täpsemalt III köite teisele väljaandele, mis sisaldab muudatust nr 85. Alates rakendusmääruse (EL) nr 1079/2012 vastuvõtmisest on ICAO muutnud mitut Chicago konventsiooni 10. lisa sätet ning lisanud viimati III köite teise väljaandesse muudatuse nr 90. Rakendusmääruse (EL) nr 1079/2012 II lisas on osutatud ka ICAO PANS-ATM (dokument 4444) sätetele, täpsemalt 2007. aasta 15. väljaandele, mis sisaldab muudatust nr 2. Alates rakendusmääruse (EL) nr 1079/2012 vastuvõtmisest on ICAO muutnud mitut Chicago konventsiooni dokumendi 4444 sätet ning lisanud viimati muudatuse nr 6. Seetõttu tuleks rakendusmääruse (EL) nr 1079/2012 viiteid Chicago konventsiooni 10. lisale ja ICAO dokumendile 4444 ajakohastada, et võimaldada liikmesriikidel täita rahvusvahelisest õigusest tulenevaid kohustusi ning tagada kooskõla ICAO loodud rahvusvahelise õigusraamistikuga.
            
         
               (3)
            
            
               Seepärast tuleks määrust (EÜ) nr 262/2009 ja rakendusmäärust (EL) nr 1079/2012 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 262/2009 I lisa asendatakse järgmisega:
   
      
         „Artikli 3 lõikes 1 ja III lisa punktis 2 osutatud Rahvusvahelise Tsiviillennundusorganisatsiooni nõuded
      
      
               
                  1.
               
               
                  ICAO dokumendi 10. lisa „Aeronautical Telecommunications“ IV köite „Surveillance Radar and Collision Avoidance Systems“ (viies väljaanne, juuli 2014, sisaldab muudatust nr 89) 3. peatüki „Surveillance systems“ punkt 3.1.2.5.2.1.2 „IC: Interrogator code“.
               
            
               
                  2.
               
               
                  ICAO dokumendi 10. lisa „Aeronautical Telecommunications“ III köide „Communication Systems“ (teine väljaanne, juuli 2007, sisaldab muudatust nr 90) 5. peatüki „SSR Mode S Air-Ground Data Link“ punkt 5.2.9 „The data link capability report format“.“
               
            
   Artikkel 2
   Rakendusmääruse (EL) nr 1079/2012 II lisa asendatakse järgmisega:
   
      
         „Artiklites 4 ja 8 osutatud ICAO sätted
      
      
               
                  1.
               
               
                  Chicago konventsiooni 10. lisa, III köite 2. osa (teine väljaanne, juuli 2007, sisaldab muudatust nr 90) 2. peatüki „Aeronautical Mobile Service“, punktid 2.1 „Air-ground VHF communication system characteristics“ ja 2.2 „System characteristics of the ground installation“.
               
            
               
                  2.
               
               
                  Chicago konventsiooni 10. lisa, III köite 2. osa (teine väljaanne, juuli 2007, sisaldab muudatust nr 90) 2. peatüki „Aeronautical Mobile Service“, punktid 2.1 „Air-ground VHF communication system characteristics“, 2.3.1 „Transmitting function“ ja 2.3.2 „Receiving function“, välja arvatud alapunkt 2.3.2.8 „VDL – Interference Immunity Performance“.
               
            
               
                  3.
               
               
                  ICAO PANS-ATM dokumendi 4444 (15. väljaanne, 2007, sisaldab muudatust nr 6) punkt 12.3.1.5 „8,33 kHz channel spacing“.“
               
            
   Artikkel 3
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 96, 31.3.2004, lk 26.
   
      (2)  Komisjoni 30. märtsi 2009. aasta määrus (EÜ) nr 262/2009, milles sätestatakse režiimi S päringusaatja koodide kooskõlastatud määramise ja kasutamise nõuded ühtse Euroopa taeva kontekstis (ELT L 84, 31.3.2009, lk 20).
   
      (3)  Komisjoni 16. novembri 2012. aasta rakendusmäärus (EL) nr 1079/2012, millega kehtestatakse ühtses Euroopa taevas kasutatavad kõneside kanalisammud (ELT L 320, 17.11.2012, lk 14).